На пляцоўцы — больш за чатыры тысячы рабочых. У наступным годзе тут будзе сапраўдны “мурашнік” — на будоўлі плануецца заняць каля васьмі тысяч чалавек. Беларуская атамная будуецца па расійскім праекце “АЭС-2006” новага пакалення “тры плюс” з сістэмай абароны, якая актывуецца без удзелу чалавека нават пры адключаных крыніцах сілкавання. Першы энергаблок плануецца ўвесці ў строй у 2018 годзе, другі — у 2020-м. Намінальная магутнасць кожнага энергаблока складзе 1194 МВт. Усё ідзе па графіку: у бліжэйшы час пачнецца мантаж абсталявання. Потым павінна адбыцца самае складанае — пусканаладачныя работы. Досвед усіх краін паказвае, што “падводныя камяні” праяўляюцца менавіта на гэтым этапе.